שהייתי רוצה כשמגיעה פקודת שיגור לטילים שלנו, זה וודסון'. טוד מק'קאפרי כנראה לא שמע את שמי מימיו. זו סיבה מצוינת אחת לבחירה באלסקה. אתה לא יודע שהמדים שמולך אמורים להיות על קולב או מקופלים בעליית גג כשאתה לא מכיר את לובש המדים, לא? המוניטין של מק'קאפרי היה של קברניט תוקפני שיסתער ראש בראש על קבוצת קרב של נושאת מטוסים בלי לחשוב פעמיים. אה כן, המוניטין הזה גם אמר שהוא יחסל את כולם, יחמוק מכל מטוסי ומסוקי הנצ"ל של הקבוצה, יכניס את הטורפדו האחד שיצליחו לירות עליו ישר בבטן של הספינה שירתה אותו ויחבר הערת שוליים פילוסופית קטנה וגסה לאנציקלופדיית היונקים הימיים בדרך. המוניטין האלה היו הסיבה שבקשתו של האיש לותר על קידום ולהמשיך לתפקד כמפקד צוללת התקבלה ארבע פעמים. מק'קאפרי, מפקד הצוללת הזקן ביותר בחיל הים, היה האיש שאליו פונים כשצריך לבצע את הבלתי-אפשרי. הסיבה השניה לבחירה באלסקה היה העובדה שהצוללת הייתה עכשיו השקטה ביותר מבין צוללות האוהיו כלומר השקטה ביותר בין צוללות שאפילו אלוהים לא יוכל למצוא. עכברי-יבשה שאלו אותי פעם מה הפך את הפיקוד על מרילנד ליותר טוב מפיקוד על הוואי או על סאן-חואן.